open-index/open-wikipedia-markdown huggingface dataset:
Per Olaf Lundteigen

**Per Olaf Lundteigen** (født 1953) er en norsk gårdbruker og politiker (Sp). Han har sittet 24 år på Stortinget, 1993–1997 og 2005–2025. 

## Liv og virke
Lundteigen gikk på Hokksund Gymnas og ble sivilagronom (cand.agric.) ved Norges landbrukshøgskole i 1977.

I perioden 1993–1997 satt han på Stortinget fra Buskerud og var medlem av Finanskomiteen. Han var statssekretær for kommunal- og regionalminister Odd Roger Enoksen fra 12. mai 1999 til 17. mars 2000. Lundteigen ble på ny valgt inn på Stortinget i 2005 og gjenvalgt i 2009 og ble også i begge disse periodene medlem av Finanskomiteen. Da Magnhild Meltveit Kleppa gikk av som statsråd og kom tilbake til Stortinget i 2012 gikk hun inn i Finanskomiteen og Lundteigen gikk til Arbeids- og sosialkomiteen. Lundteigen var medlem av Kontrollkomiteen fra 2013-2017, og i Arbeids- og sosialkomiteen fra 2017–2021. I valget 2021 er han Senterpartiets førstekandidat i Buskerud.

Lundteigen har drevet egen gård siden 1982. Han har tidligere vært ansatt i Norges Bondelag, ved fylkeslandbrukskontoret i Buskerud og en kort periode som forsker. Han var generalsekretær i Senterpartiet 1997–1999. 

Han var leder av Norsk Bonde- og Småbrukarlag 1986–1992, og var i den perioden medlem av flere offentlige utvalg. Han var medlem av Øvre Eiker kommunestyre 2003–2005. 
 
Han var medforfatter av boka *Annerledeslandet – som ikke er seg sjøl nok* (1997), og var sammen med Anne Enger aktivt med på å introdusere begrepet Annerledeslandet i den norske EU-debatten i 1993–1994.

Per Olaf er en av to æresmedlemmer i Senterungdommen. Den andre er Johan Buttedahl, også fra Buskerud.

## Stortingskomitéer
* 2021–2025 1. nestleder i Arbeids- og sosialkomiteen
* 2012–2021 medlem av Arbeids- og sosialkomiteen
* 2013–2017 medlem av Kontroll- og konstitusjonskomiteen
* 2011–2013 1. nestleder i Kontroll- og konstitusjonskomiteen
* 2005–2012 medlem av Finanskomiteen
* 1993–1997 medlem av Finanskomiteen

## Referanser


## Eksterne lenker
* 
* 
* 
* 
* Hjemmeside - Grønt Altenativ
*
Surrey Heath

**Surrey Heath** er et administrativt distrikt i Surrey, England. Administrasjonssenteret er Camberley.

Distriktet ble opprettet 1. april 1974 ved sammenslåing av Frimley and Camberley bydistrikt og Bagshot landdistrikt. 

## Steder i distriktet

* Bisley
* Camberley, Chobham
* Deepcut
* Frimley, Frimley Green
* Lightwater
* Mytchett
* West End, Windlesham
Fillan (tettsted)

**Fillan** er et tettsted i Fillan og administrasjonssenteret for kommunen Hitra i Trøndelag. Tettstedet har  innbyggere per 1. januar . Navnet er avledet av «fjell».

Etter kommunesammenslåingen i 1964 ble det bygget nytt herredshus for Hitra kommune i Fillan. Daværende Fillan sentrum lå sjønært ved Fillfjorden og huset mellom 1967 og 1992 fergeleie for fergesambandet Fillan–Brøttingsvåg. Man valgte å ikke bygge det nye herredshuset i det eksisterende sentrum, men på et ubebygd myrområde ved riksvei 714, som siden har blitt det «nye» Fillan sentrum.

I årene etterpå ble det bygget barne- og ungdomsskole og samfunnshus i tilknytning til herredshuset. Hitra videregående skole ble etablert i 1977, og fikk i 1980 eget skolebygg på motsatt side av riksveien i forhold til ungdomsskolen. Fra 1980-årene er det også kommet til en betydelig servicenæring. Foruten herredshus, skoler og varierende forretningstilbud finnes her Hitrahallen, Hitra misjons- og nærmiljøsenter, tannlege, brannstasjon og et helsetun som inneholder sykehjem, legekontor, terapibad mv.

## Severdigheter
Fillan kirke fra 1789 er en av de eldste eksisterende kirke på Hitra. I Fillan finner en også Kystmuseet i Sør-Trøndelag i de tidligere lokalene til Hitra meieri

## Lokalavis
Lokalavisa Hitra-Frøya holder til i Fillan.

## Bildegalleri

Fil:Fillan.JPG|Parti fra det gamle Fillan nede ved sjøen.
Fil:Fillan kirke.jpg|Fillan kirke 
Fil:Hitra Videregaende Skole.jpg|Hitra videregående skole 


## Referanser


## Eksterne lenker
* Hitrahallen
* Hitra misjons- og nærmiljøsenter/Mediehuset
Rhode Island-kolonien og Providence-plantasjene

**Providence Plantasjene** ble grunnlagt i 1636 av Roger Williams, en prest som flyktet fra religiøs forfølgelse i Massachusetts Bay-kolonien. Han fikk følge der av Anne Hutchinson etter at hun ble utvist. Andre bosetninger i Portsmouth, Newport og Warwick fulgte raskt. Et patent ble sikret i mars 1643/4 som forente de fire bosetningene. Den var også en selvstyrt koloni, hvor høyt rangerte personer i eksil og kriminelle ble sendt, noe som skaffet den tilnavnet *Rogue Island* (= Kjeltring-kolonien).

Karl II av England skrev en kongelig kontrakt i 1663 for **Rhode Island-kolonien og Providence-plantasjene**. I motsetning til mange andre koloniers kontrakter, spesifiserte kontrakten for Rhode Island garantier for religiøs frihet for alle kristne og til og med jøder. Av denne grunn eksisterte det en liten jødisk befolkning i Rhode Island, de eneste i de opprinnelige tretten koloniene i Nord-Amerika som kunne praktisere sin religion fritt. Men noen puritanske ekstremistiske grupper var imot denne religiøse toleransen.

Rhode Island var den første av de tretten koloniene som erklærte sin uavhengighet, noe den gjorde 4. mai 1776. Staten ble også den siste kolonien som ratifiserte Amerikas forente staters konstitusjon.

## Referanser


## Eksterne lenker
*
Jan Bols

**Jan Bols** (født 1944) er en nederlandsk tidligere skøyteløper og sykkelrytter. Han hadde sin beste periode på begynnelsen av 1970-årene.

Bols var lenge rangert som nummer tre blant de nederlandske skøyteløperne, bak Kees Verkerk og Ard Schenk. I 1971 vant han det nederlandske mesterskapet, og han var samme år favoritt til å vinne EM i Heerenveen. Han ble imidlertid diskvalifisert på grunn av feil veksling på  m (Bols gikk to runder på rad med yttersvinger), og mesterskapet ble vunnet av nordmannen Dag Fornæss.

Sine beste mesterskapsresultater oppnådde Bols i 1972, med bronse i både EM og VM. Han tok sølv i de to profesjonelle skøytemesterskapene i 1973.

## Personlige rekorder

## Referanser




## Eksterne lenker
* 
;Skøyter
*  Jan Bols på Jakub Majerski's Speedskating database (Adelskalender distanser og sammenlagt)
*  Skøyte-profil (Jan Bols) på The-Sports.org (mesterskapsresultater skøyteløper)
;YouTube-klipp
* Specials, De Heya Jan Bols – Sang om Jan Bols.
;Sykling
*  Syklist-profil (Jan Bols) på The-Sports.org (noen resultater)
Eidsfos Hovedgård

**Eidsfos Hovedgård** i Eidsfoss i Vestfold er oppført i rokokko og ble fredet i 1923. De eldste delene av bygningen er fra første halvdel av 1700-tallet. Den er Eidsfos Jernverks gamle hovedbygning hvor verkseiere og disponenter har hatt sin bolig i over 250 år.

I 1990 overtok Stiftelsen Eidsfos Hovedgård bygningen samt Kavalerfløyen med bakerstue, verksted, leilighet og vognskjul. Haven på Hovedgården var et enestående anlegg i nasjonal sammenheng – et østlandsk motstykke til Baroniet Rosendal og antas å ha vært på det fineste under verkseier  Peder von Cappelen (1763–1837). Hans hustru, Christine Marie, sto for en utvidelse av parken i engelsk landskapsstil.

Den historiske haven (renessanse/barokk) er under restaurering og det mest iøynefallende er opparbeidelsen av 4 av de i alt 16 parterrene, samt St. Georgskorset.

Hovedgården benyttes i dag til kurs, konserter, brylluper og andre arrangementer. I pinsen og om sommeren er det kunstutstillinger.

## Litteratur
* 

## Eksterne lenker
* Stiftelsen Eidsfos Hovedgård
* Vestfoldmuseene - Eidsfos Hovedgård 
*
Kvenvær

**Kvenvær** er et sogn og et fiskevær i Hitra og en tidligere kommune i Sør-Trøndelag. Kommunen var en del av Hitra formannskapsdistrikt da dette ble opprettet i 1837 og omfattet dagens kommuner Hitra og Frøya. Kvenvær ble skilt ut fra Hitra 1. januar 1913 med  innbyggere, og var en egen kommune i nøyaktig 51 år.

1. januar 1964 ble Kvenvær slått sammen med Fillan, Hitra og Sandstad til den nye kommunen Hitra. Kvenvær hadde ved sammenslåingen 840 innbyggere.

Sognet inkluderer i tillegg til selve Kvenvær blant annet også Helsøysund og det tidligere kirkestedet Stein og andre nærliggende områder. Kvenvær var kommunsesenter i den tidligere kommunen fra 1913 til 1963.

Sognet inkluderer også en rekke fraflyttede øyer, der de største er øygruppen Bispøyan, dessuten Sæbuøya og Skårøya. På sistnevnte øy driver Hitra kommune Skårøya Leirskole. Mange av øyene har stor tilflyttning om sommeren. Den nærliggende Helgbustadøya var lenge fraflyttningstruet, men folketallet tok seg opp etter at en gammel kran fra det nå nedlagte Trondhjems Mekaniske Værksted ble ombygd til bru som knyttet øya til øya Hitra i 1983.

Kvenvær er det eneste fiskeværet på Hitra, men på stedet satses det nå mer på fisketurister enn fiske som direkte næringsvirksomhet.

## Se også
* Kommunestyrevalg i Kvenvær kommune

## Litteratur
* Atle Grimstad: «I utkanten». Utgitt av Fosen historielag, 2000. Handler om Sørhitra og Kvennværsområdet i siste halvdelen av 1900-tallet.
Hamilton (Skottland)

**Hamilton** (skotsk-gælisk: *Hamaltan*) er en by i det sentrale Skottland. Den ligger der innsjøen Avon Water renner ut i elven Clyde i South Lanarkshire. Byen er et historisk sentrum hvor hertugen av Hamilton hadde sitt sete. Den er den fjerde største byen i Skottland, beliggende 19&nbsp;km sørøst for Glasgow, 56&nbsp;km sørvest for Edinburgh og 120&nbsp;km nord for Carlisle i Cumbria. Hamilton er den historiske grevskapsbyen i Lanarkshire. I henhold til folketellingen i 2011 har byen en befolkning på 53 188 innbyggere.

Hamiltons opprinnelig navn var *Cadzow* eller *Cadyou* (mellomskotsk: *Cadȝow*, «ȝ» i navnet er bokstaven yogh), uttalt /kadyu/. Under den skotske uavhengighetskrig støttet den normanniske adelsfamilien Hamilton i begynnelsen den engelske siden, og Walter fitz Gilbert (Hamiltonsfamiliens overhode) var guvernør av festningen Bothwell Castle på vegne av den engelske kongen. Imidlertid endret han sin lojalitet til Robert Bruce som følge av den skotske seieren ved slaget i Bannockburn 24. juni 1314, og avga Bothwell til den skotske kongen. For denne handlingen ble han belønnet med en del av landområdet som hadde blitt forspilt adelsfamilien Comyn ved Dalserf, og senere baroniet og landområdet Cadzow som med tiden ble til byen Hamilton.

Cadzow ble omdøpt til Hamilton under James Hamilton, 1. lord Hamilton som ble gift med prinsesse Mary Stewart, datter av kong Jakob II av Skottland. Hamilton-familien selv tok mest sannsynlig deres navn fra landområdene Humbleton eller Homildon i Northumberland, eller muligens fra et sted i nærheten av Leicester. Det gamle stedsnavnet er bevart i festningen Cadzow Castle, nå i ruiner, som ble bygget mellom 1500 og 1550 på samme sted som en tidligere kongelig festningsverk, en engelsk mil sørøst for Hamilton sentrum.

Hamiltons vennskapsby er Châtellerault i Frankrike. De historiske båndene byene i mellom går tilbake til 1500-tallet, da tittelen *«Duc de Châtellerault»* ble gitt til James Hamilton. Den 7. februar 2005 fikk Hamilton status som rettferdig handel-by.

Fotballaget Hamilton Academical FC holder til i byen og spiller hjemmekampene sine på New Douglas Park.

## Referanser


## Eksterne lenker

*Hamilton, *Visit Scotland*
*Low Parks Museum and Hamilton Mausoleum
* Hamilton Through the Ages: Images of Our Town
Eidsfos Jernverk

**Eidsfos Jernverk** var et jernverk i Eidsfoss.

## Historie
På det gamle jernverksstedet Eidsfoss kom den første masovnen i gang i 1697. Fram til 1926 var det knutepunkt for dampskipstrafikk på Eikeren med forbindelse sørover på den smalsporete jernbanelinja til Tønsberg. Innenlandsk turisttrafikk i rundreisestil hadde stort omfang fram til 1920-årene. Like før krigen var det slutt på jernbanedriften ved Tønsberg–Eidsfoss-banen, bilen overtok her som så mange andre steder. Jernverket var på 1700-tallet kjent som landets beste, og til tider eneste produsent av stål. Etter opphør av støperi og ovnsproduksjon ble jernbanevogner produsert der fram til etterkrigstiden. 

## Transport på Eikeren
Eikeren ble transportåre for jernmalm som skulle fraktes til Eidsfoss og verkets produkter som skulle til Drammen. Verket eide seiljaktene som ble benyttet til denne transporten og senere ble fikk de også hjuldamperen DS «Ekeren», og etter det DS «Stadshauptmand Schwartz». 

## Verkets bygningsmasse

Fortsatt finnes 25 av verkets gamle bygninger, mest bolighus, spredt i området mellom Eikeren og Bergsvannet. Langs elvedraget finnes rester etter tre store kornmøller fra tidlig middelalder og fundamenter etter en oppgangssag fra 1500-tallet.

## Eidsfos Hovedgård
Rundt den fredete Eidsfos Hovedgård vitner alléer og formasjoner i terrenget om et engang høyt pleiet kulturlandskap. Et parkanlegg i barokk- og renessansestil var anlagt her på 1700-tallet av verkseiere. Hovedbygningen var privatbolig for eierne helt til 1987. Bygningen var oppført omkring 1750, siden påbygd og fredet i 1923.

## Eiere
Fra 1742 til 1753 var Frederik Ferdinand Hausmann en av verkets eiere.  

Jernverket og hovedgården var på 1800-tallet eid av blant andre Peder Juel von Cappelen i Drammen som tilhørte en annen gren av slekten Cappelen enn den grenen som eide Fossesholm. Deretter var det andre eiere, blant andre medlemmer av familien Schwartz.


Fil:Ovnsplate - Norsk Folkemuseum - NF.1905-0387.jpg|Ovnsplate - Norsk Folkemuseum
Fil:Rundbrenner Eidsfos Jernverk.jpg
Fil:Vedovn Eidsfos Verk.75.JPG
Fil:Vedovn Eidsfos Verk.75 b.JPG
Fil:Eidsfos verk (Eidsfos Jernverk) no. 161 Ovn vedovn støpejernsovn (cast iron stove). Granum gård, Fluberg, Søndre Land, Norway. Pensjonat fra 1930 (Boarding house, bed and breakfast inn) Salong (Interior) 2021-06-01 IMG 1951.jpg


## Referanser


## Litteratur
* 

## Eksterne lenker
* Eidsfoss på Facebook
* Mer om Eidsfos
* Eidsfos Hovedgård
* Eidsfoss Musikkforening
* Vestfold Festspillene
* Mer om Eikeren og Eiker-vassdraget
*
Waverley (Surrey)

**Waverley** er et administrativt distrikt i Surrey, England. Administrasjonssenteret er Godalming, mens største by er Farnham.

Navnet kommer fra Waverley Abbey utenfor Farnham, som var det første cistercienserklosteret i England. 

Distriktet er et av landets mest skogrike, og grenser opp mot Hog's Back, som er en del av North Downs.

## Steder i distriktet

*Alfold
*Bramley
*Chiddingfold, Churt
*Dunsfold
*Elstead, Ewhurst
*Farncombe, Farnham, Frensham
*Godalming, Grayshott
*Hambledon, Hascombe, Hindhead
*Milford
*Tilford
*Witley, Wonersh
## Eksterne lenker
*
Test Valley

**Test Valley** er et administrativt distrikt i Hampshire, England. Administrasjonssenteret er Andover.

Det ble opprettet 1. april 1974 ved at bydistriktene Andover og Romsey og landdistriktene Andover of Romsey and Stockbridge ble slått sammen.

Området er for det meste landsbygd, og dekker North Wessex Downs, som er et *[[Area of Outstanding Natural Beauty]]*. 

## Steder i distriktet

*Andover
*North Baddesley
*Romsey
*Stockbridge
*Thruxton
Wealden

**Wealden** er et administrativt distrikt i East Sussex, England. Det har navn etter skogområdet Weald. Administrasjonsbyen er Crowborough, men deler av administrasjonen holder til i Hailsham.

## Steder i distriktet

*Crowborough
*Hailsham, Heathfield
*Polegate
*Uckfield
Brent jord

:*For [[Den brente jords taktikk]], se det*

***Brent jord*** er et norsk krigsdrama fra 1969, regissert av Knut Andersen. Manuset ble skrevet av Sigbjørn Hølmebakk og var basert på hans roman *Fimbulvinteren*, som utkom i 1964.

## Handling
Handlingen utspiller seg i Finnmark vinteren 1944. Den tyske okkupasjonsmakten trekker seg tilbake, presset av Den røde armé. På vei sørover svir de etter hvert av et landområde like stort som Danmark. Til sammen ble om lag 60&nbsp;000 mennesker tvangsflyttet, og 11&nbsp;000 bolighus, 116 skoler og 21 sykehus ble ødelagt, i tillegg til broer, kraftverk og kaianlegg. Filmen skildrer disse hendelsene og konsekvensene det fikk for enkeltmennesker og hele samfunn der både bygd og by var lagt øde.

## Anmeldelse
Den fikk terningkast seks av *[[VG]]*. «En spennende film uten dødpunkter hvor regissør, fotograf og skuespillere har
ytet sitt ypperste og hvor alt har lykkes», var anmelderens mening.

## Rolleliste

## Referanser


## Eksterne lenker
*
Harry Connick jr.

**Harry Connick jr.** (født 1967) er en amerikansk sanger, pianist og skuespiller.

Connicks musikk omfatter jazz, i stil med croonermusikken fra 1940-tallet og tidlig 1950-tall, pop, og New Orleans-inspirert musikk. På en rekke album og turneer har han med et eget storband.

Connick ble i 2004 nominert til Grammy i kategorien Beste tradisjonelle popvokalalbum, for *Only You*, et album med ballader fra 1950- og 1960-tallet, og vant i 2002 samme kategorien for *Songs I Heard*, et mer svingende popjazz-album med versjoner av sanger fra kjente musikaler som *[[Annie (musikal)|Annie]]*, *[[Sound of Music]]* og *[[Charlie og sjokoladefabrikken]]*. Han vant Grammy i 1989 og 1991 for «Best Jazz Vocal Performance-Male».

Mens Connick var på turne i forbindelse med albumet *To See You*, var han innom Norge, da han var en av artistene på Nobels fredspriskonsert i 1997.

Connicks far, Harry Connick sr., var distriktsdommer i New Orleans i 27 år. Connick jr. var med å starte *Krewe of Orpheus*, en større gruppe som opptrer i paraden på den årlige Mardi Gras-fesivalen i New Orleans. «Krewe» er en gammel skrivemåte for «crew» (*mannskap*) og «Orpheus» kommer fra klassisk mytologi.

Connick er idemakeren bak *[[Musicians' Village]]*, et nabolag i Upper Ninth Ward i New Orleans, bygget i samarbeid med *Habitat for Humanity*.

Connick giftet seg med Victoria's Secret-modellen Jill Goodacre i 1994, og sammen har de tre barn.

## Album
* 2009 *Your Songs*
* 2008 *What a Night! A Christmas Album*
* 2007 *Oh, My NOLA* – m. storband
* 2007 *Chanson du Vieux Carre: Connick On Piano, Vol. 3* – m. storband, instrumental
* 2006 *Harry on Broadway, Act I*–2CD: inkl. *The Pajama Game*
* 2005 *Occasion: Connick on Piano, Vol. 2* – piano saksofon, instrumental
* 2004 *Only You* – pop
* 2003 *Other Hours: Connick on Piano, Vol. 1* – instrumental
* 2003 *Harry for the Holidays* – julemusikk, m. storband, orkester
* 2002 *Thou Shalt Not* – Broadway musikal innspilling
* 2001 *Songs I Heard* – m. storband, orkester
* 2001 *30* – solo piano
* 1999 *Come by Me* – m. storband
* 1997 *To See You* – m. orkester
* 1995 *Star Turtle* – funk
* 1994 *She* – funk
* 1993 *[[When My Heart Finds Christmas]]* – julemusikk, m. storband, orkester
* 1992 *25* – solo piano
* 1991 *Blue Light, Red Light* – storband
* 1990 *We Are in Love* – m. storband, orkester
* 1990 *Lofty's Roach Souffle* – jazz trio, instrumental
* 1989 *When Harry Met Sally* – film musikk, m. storband
* 1988 *20* – solo piano
* 1987 *Harry Connick, Jr.* – solo piano, instrumental
* 1978 *11* – dixieland, solo piano, instrumental

## Filmografi

## Annet
* 2006 *The Pajama Game* (Broadway musikal) – skuespiller
* 2004 *Harry Connick jr – bare for deg* (en. *Only You: In Concert*) – NRK
* 2002-2006 *[[Will & Grace]]* (sesong 5, 6, 7 og 8) – TVNorge
* 2001 *Thou Shalt Not* (Broadway musikal) – komponist
* 1991 *[[Cheers]]* – gjesterolle – TV 2

## Referanser


## Eksterne lenker
* 
* 
* 
* 
* Harry Connick Jrs offisielle side hos Sony Music
Revelations

***Revelations*** er en amerikansk miniserie i seks deler som gikk på NBC i 2005. Serien beskriver dagene før armageddon og de bibelske profetier rundt verdens undergang. Bill Pullman har rollen som dr. Richard Massey, en professor ved Harvard universitet som kontaktes av nonnen Josepha Montafiore (spilt av Natascha McElhone) for å undersøke om profetiene i Johannes' åpenbaring begynner å bli til virkelighet.

Noen sider ved miniserien har vært kontroversielle, blant annet en scene i første episode der en pike, når hun blir skremt av sin far, roper «Jesus!», noe som kalles «å misbruke Guds» blant noen kristne. Piken vandrer ut på en golfbane, blir truffet av lyn to ganger og ender i koma. Noen har kritisert denne scenen og hevder at den skildrer en ond gud.

## Handling
Dr. Richard Massey, en kjent astrofysiker fra Harvard University, vender hjem etter å ha jaktet på en satanist som brutalt myrdet datteren hans Lucy under et satanisk ritual. Satanisten, en mann ved navn Isaiah Haden, blir satt i fengsel i påvente av en rettssak. Richard Massey er en vitenskapsmann, og tror ikke på religion i det hele tatt. Han er bitter over tapet av datteren sin og den generelle dårlige tilstanden i livet hans, og ønsker bare å se Isaiah Haden få sin rettferdige straff.

I mellomtiden besøker en nonne ved navn Josepha Montafiore som er ansatt for Eklind Foundation, en velstående katolsk organisasjon, sengen til en jente som ligger i koma. Men barnet ble truffet to ganger av lynet når hun krysset en golfbane, og har siden den gang vært i en vegetativ tilstand. Men jenta mumler bibelvers på latin, og kan tegne kryptiske tegninger. Josepha tror at dette er en handling fra Gud.

Jentas visjoner fører Josepha til Richard, som blir med henne på hennes søken etter å dokumentere og nøste opp tegn på Dommens dag. Reisen deres blir til slutt et kappløp mot tiden for å hindre Hadens tilhengere samtidig de forsøker å få til Apokalypsen, samtidig som de er sporet av et barn som kanskje kan redde dem alle. 

## Rollefigurer
* Bill Pullman som dr. Richard Massey
* Natascha McElhone som søster Josepha Montafiore
* Michael Massee som Isaiah Haden
* Tobin Bell som Nathan Volk
* Mark Rendall som Henry «Hawk» Webber
* John Rhys-Davies som prof. Jonah Lampley
* Martin Starr som Rubio
* Fred Durst som Odgen

## Referanser


## Eksterne lenker
*
Flyvakt

En **flyvakt** (av Den internasjonale organisasjonen for sivil luftfart betegnet *in-flight security officer*) er en sikkerhetsvakt ombord i et passasjerfly som skal forhindre kapringer. Tre flyselskaper er kjent for å ha flyvakter ombord på utvalgte flyvninger: Swiss, El Al og Sri Lankan Airlines. I tillegg har mange lands myndigheter utplassert flyvakter i skjul, spesielt etter terrorangrepet 11. september 2001.

Flyvaktene rekrutteres som oftest fra personell med bakgrunn fra politiet eller militæret.
## Referanser
Air marshal

**Air marshal** (forkortet **Air Mshl** eller **AM**) er en høy militær grad i flere lands flyvåpen. Den oppsto og er stadig i bruk i Royal Air Force, og brukes også i en rekke andre flyvåpen med historiske britiske tradisjoner. I tillegg brukes den tidvis som engelsk oversettelse av tilsvarende grad i land med en ikke-britisk, flyvåpen-spesifikk gradstruktur.

I NATO har graden kode OF-8 i henhold til STANAG 2116.

Graden tilsvarer *vice-admiral* (viseadmiral) i Royal Navy og *lieutenant-general* (generalløytnant) i British Army. Den er lavere enn air chief marshal og høyere enn air vice-marshal.
Harvard University

**Harvard University**, egentlig **President and Fellows of Harvard College**, er et privat universitet i Cambridge i Massachusetts og medlem av sammenslutningen *[[Ivy League]]*. Harvard er den eldste institusjonen for høyere utdannelse i USA, stiftet da «*Great and General Court of the Governor and Company of the Massachusetts Bay in [[New England]]*» i 1636 innvilget £400 til opprettelsen av «*a [[skole|schoale]] or [[college|colledge]]*» som senere fikk navnet Harvard. Harvard anser Yale som sin rival, og de to universitetene konkurrerer i sport og om de beste studenter og akademikere. Sammen med Yale og Princeton er Harvard en del av *The Big Three*, oppnavn for de tre mest prestisjetunge skolene i USA.

I flere internasjonale kåringer er Harvard havnet svært høyt, og dermed ansett som ett av verdens ledende universiteter. Harvard inntar delt andreplass med universitetet i Oxford på *Times*' liste over verdens beste universiteter. Det tildeles alle gradsnivåer opp til doktorgrad (Ph.D.).

Harvard er oppkalt etter en engelsk puritansk prest, John Harvard (1607–38), som testamenterte sine rundt 400 bøker til den nyopprettede læreanstalten, deriblant et arameisk leksikon om *[[Talmud]]*. Dessverre overlevde bare én av John Harvards bøker den ødeleggende brannen i 1764, og det var John Downames *The Christian Warfare Against the Devil, World and Flesh And Means to Obtain Victory*, utgitt i 1634 og nå tilgjengelig på nett.

Harvard har det største pengefondet av alle verdens utdanningsinstitusjoner, per 2019 verdt $40,9 milliarder. Justert for størrelsen på universitetet er skolen den tredje rikeste i USA, etter Princeton og Yale. Skolen brukte i 2019 $ per student, sammenlignet med $ ved Yale og $ ved Princeton.

Våren 2025 rapporterte *[[al Jazeera]]* at Harvard hadde problemer med både antisemitisme og islamofobi som resulterte i en sterkt polarisert stemning.

## Fakulteter
Harvard har følgende skoler:
* *Harvard College
* *Harvard School of Engineering and Applied Sciences
* *Harvard Division of Continuing Education
* *Harvard Graduate School of Arts and Sciences
* *Harvard Divinity School
* *Harvard Graduate School of Education
* *Harvard Kennedy School of Government
* *Harvard Law School
* *[[Harvard Business School]]
* *Harvard School of Public Health
* *Harvard Medical School
* *Harvard School of Dental Medicine

## Forskningssentre (utvalg)
* *[[Shorenstein Center on Media, Politics and Public Policy]]*

## Biblioteker
Bibliotekene ved Harvard University har mer enn 16 millioner titler og utgjør dermed USAs nest største bibliotek (2006).

## Referanser


## Eksterne lenker
* 
* 
* Harvard universitetspoliti
Hellefjorden (Kragerø)

**Hellefjorden** er en fjord i Kragerø kommune i Telemark. Den ligger nord for halvøya Langtangen. Fjorden er fire kilometer lang og går fra nordøst til sørvest inn til Årøsvingen. Tettstedet Vadfoss/Helle (Nordbø) ligger på nordsida av fjorden.

## Referanser
Fossingfjorden

**Fossingfjorden** er en fjord på grensa mellom kommunene Kragerø og Bamble i Telemark. Den har innløp mellom Stavnes i sør og Hovet i nord, og strekker seg 3,5 kilometer i nordvestlig retning til fjordbotnen ved Fossing.

## Referanser
Trosbyfjorden

**Trosbyfjorden** er en fjord helt sør i Bamble kommune i Telemark. Den strekker seg litt over 2 km fra innløpet mellom Kjønnøya og Rødlandet på fastlandet og inn til Trosby.

Ifølge et gammelt sagn, skal området ved Trosby vært bebodd av et innvandret folkeslag, som hadde opprinnelse fra Svartehavs-området. De skal ha ankommet 500-600 e.Kr. i egne flatbunnede prammer med høy stevn og råseil. En utbredt misforståelse i Bamble er at Trosby betyr «gårdsbruket» med de «troende». Nyere forskning tyder imidlertid på at navnet hentyder til en religiøs offerskikk som ble praktisert av det innvandrede folkeslaget. Denne skikken ikke lenger i bruk, hverken på Trosby eller andre steder i Bamble. I Håvamål omtales denne gamle skikken, noe som tyder på at menneskene på Trosby har hatt vid kontakt med omverdenen.

Fiskeriressursene i **Trosbyfjorden** er ikke ubetydelige med rikt artsmangfold. Bunnforholdene i de grunne områdene av fjorden er spesielt gunstige gyteplasser for ål. Eksporten til Danmark har til tider ført til hard beskatning på denne fiskearten. Sekkekilen har vært spesielt hardt rammet av dette internasjonale fiskeriet.
Liste over olympiske medaljevinnere i kombinert

**[[Kombinert]]** har vært en olympisk øvelse siden de første vinterlekene i Chamonix 1924. Øvelsen bestod av tre hoppomganger, derav to tellende, og et langrenn på 18&nbsp;km. I 1956 ble langrennet redusert til 15&nbsp;km. I 1988 ble Gunder-metoden tatt i bruk, der startintervallene i langrennet bestemmes ut fra resultatet fra hopprennet. I 1994 ble antall hoppomganger redusert fra tre til to.

Fra og med vinter-OL 1988 er det blitt arrangert lagkonkurranse, og i Salt Lake City 2002 og 2006 i Torino ble det arrangert en sprintøvelse som besto av ett hopp i stor bakke etterfulgt av et langrenn over 7,5 kilometer. Fra 2010 består begge de individuelle øvelsene av ett hopp og 10&nbsp;km langrenn, forskjellen ligger i bakkestørrelsen.

## Menn
### Normalbakke
*1924–1952: Normalbakke + 18&nbsp;km
*1956–2006: Normalbakke + 15&nbsp;km
*2010–: Normalbakke + 10&nbsp;km

### Stor bakke
*Stor bakke + 10&nbsp;km

### Lagøvelse
*1988–1994: Normalbakke + 3 x 10&nbsp;km stafett
*1998–2018: Normalbakke + 4 x 5&nbsp;km stafett
*2022: Stor bakke + 4 x 5&nbsp;km stafett
*2026–: Stor bakke + 2 x 7,5&nbsp;km stafett
}
| 
| 
|-
| 1992 Albertville
| 
| 
| 
|-
| 1994 Lillehammer
| 
| 
| 
|-
| 1998 Nagano
| 
| 
| 
|-
| 2002 Salt Lake City
| 
|  
| 
|-
| 2006 Torino
|  
| 
| 
|-
| 2010 Vancouver
|  
| 
| 
|-
| 2014 Sotsji
| 
| 
| 
|-
| 2018 Pyeongchang
| 
| 
| 
|-
| 2022 Beijing
| 
| 
| 
|-
| 2026 Milano Cortina
| 
| 
| 
|}

## Tidligere øvelser
### Sprint
*Stor bakke + 7,5&nbsp;km

## Mestvinnende utøvere
:*for nasjonsvis medaljefordeling, se [[Kombinert under vinter-OL#Medaljefordeling|Medaljefordeling]]*
*Utøvere med minst to gull eller fire medaljer totalt.
*Oppdatert per vinter-OL 2026 i Milano Cortina.

## Se også
*VM-medaljører i kombinert

## Referanser


## Kilder
*Nordic Combined Hall of Fame – Olympic Winter Games hos skisport365.com
Caesars Superdome

**Louisiana Superdome** (offisielt **Caesars Superdome**, tidligere **Mercedes-Benz Superdome** og i dagligtale bare **Superdome**) er et stort sportssenter og messehall i forretningsstrøket i New Orleans i Louisiana i USA. Senteret er hjemmebane for amerikansk fotballaget New Orleans Saints og var også for basketballaget New Orleans Jazz, senere omdøpt til Utah Jazz.

## Historie
Byggeprosessen ble påbegynt 11. august 1971 og var ferdig i november 1975.

Flere Super Bowl-sluttspill har vært i Superdomen enn på noen annen arena: 1978, 1981, 1986, 1990, 1997 og 2002. Superdomen er også arena for *New Orleans Bowl*, hjemmekampene til Tulane University sitt fotballag og det tradisjonelle lokaloppgjøret mellom Grambling State og Southern University.

Superdomen ble skadet under orkanen Katrina sist i august 2005, og ble brukt som flyktningleir i dagene etter at orkanen hadde passert. 

## Super Bowl
Super Bowl har blitt spilt i Superdome 6 ganger:
*XII – Dallas Cowboys 27, Denver Broncos 10
*XV – Oakland Raiders 27, Philadelphia Eagles 10
*XX – Chicago Bears 46, New England Patriots 10
*XXIV – San Francisco 49ers 55, Denver Broncos 10
*XXXI – Green Bay Packers 35, New England Patriots 21
*XXXVI – New England Patriots 20, St. Louis Rams 17

## Referanser


## Eksterne lenker
*  (engelsk)
Kilsfjorden (Kragerø)

**Kilsfjorden** er en fjord i Kragerø kommune i Telemark. Den er en fortsettelse av Kragerøfjorden, og har innløp ved Tåtøy sør for Kragerø sentrum. Fjorden går først i vestlig retning, og blir bredere lenger inn. Den snur deretter mot nord og smalner kraftig inn igjen, før den ender ved tettstedet Kil innerst i fjorden. På sørvestsida av fjorden ligger de smale fjordarmene Kjølebrønnskilen og Barlandskilen.

Kragerøvassdraget munner ut på nordøstsida av fjorden, rundt tre kilometer vest for Kragerø sentrum. Riksvei 351 følger sørsida av fjorden.

## Referanser
Partiavis

**Partiavis** viser til en avis som i ulik grad støtter et politisk parti.

Det er varierende grader av partitilknyttning. En avis som er eid av et politisk parti kalles gjerne for et «partiorgan». En «partiavis» er nært knyttet til et parti, mens en «partitilknyttet avis» er uavhengig eid, men deler partiets synspunkter.

I Norge kan en historisk dele avisene i to hovedgrupper. De borgerlige avisene ble som oftest etablert før parlamentarismen og de politiske partiene, og valgte partier når de første partiene ble etablert, det vil si Høyre og Venstre. Den andre gruppen var arbeideravisene, som med ett unntak (Vort Arbeide) ble etablert etter at Arbeiderpartiet ble etablert.

Senere kom nye aviser til som fordelte seg på eksisterende partier, eller nye som Norges Kommunistiske Parti og Bondepartiet.

Mange av avisene som er etablert etter andre verdenskrig, og særlig fra 1980-årene er stort sett uavhengige politisk sett. De øvrige avisene i Norge ble stort sett avpolitisert i 1970- og 1980-årene, tildels som en følge av avisdøden som førte til at mange steder bare satt tilbake med en avis, som fant det best å bli politisk uavhengig.

Dette betyr at mange av dagens aviser i Norge tidligere har enten vært eid av partier eller støttet et bestemt parti. Eksempler på dette er:

* *[[Aftenposten]]* som tidligere sympatiserte med Høyre
* *[[Arbeiderbladet]]* (nåværende *Dagsavisen*) som tidligere var eid av Arbeiderpartiet
* *[[Bergens Tidende]]* som tidligere sympatiserte med Venstre og Det Nye Folkepartiet/Det Liberale Folkepartiet
* *[[Klassekampen]]* som ble etablert av og tidligere var eid og utgitt av AKP
* *[[Trønder-Avisa]]* som tidligere var eid av og sympatiserte med både Venstre og Senterpartiet

Ulike hendelser har alene påvirket avispolitiseringen.

* Avisdøden som herjet i Norden og Europa i 1960-årene kom også til Norge og førte til en debatt om etablering av en egen støtteordning for å bevare avisene. Det var først og fremst partiet Høyre som tapte aviser på avisdøden, men den rammet alle avisgruppene.

* Partienes varierende oppslutning var en annen faktor, noe særlig Norges Kommunistiske Parti merket. Partiet fikk med seg mange aviser etter partisplittelsen i Arbeiderpartien i 1923, men de fleste ble lagt ned i løpet av få år. Etter andre verdenskrig fikk partiet et oppsving, så også partiets aviser. Men i 1967 hadde partiet tilbake bare en avis, hovedorganet Friheten.

* Partisplittelsen i Venstre i 1972 førte til at partiet mistet de fleste og viktigste av sine sympatiserende aviser, blant annet Dagbladet og Bergens Tidende. Noen av disse valgte i stedet å støtte Det Liberale Folkepartiet, mens andre ble uavhengige. Etter partisamlingen var det ingen partiaviser tilbake for noen av partiene.

## Partipressen i dag
Per 2010 er det ingen aviser i Norge som åpent sympatiserer med et politisk parti, eller blir eid av et parti med ett unntak; Friheten i Oslo er eid og utgitt av Norges Kommunistiske Parti.

## Se også
* Partipresse
Norsk kritikerlag

**Norsk kritikerlag** er en norsk medlemsorganisasjon for norske kritikere i aviser, kringkasting og lignende, og ivaretar medlemmenes faglige og økonomiske interesser. Laget skal fremme kritikkens kvalitet og uavhengighet. Norsk kritikerlag arrangerer seminarer, åpne debattmøter og skrivekurs, for å markere kritikernes stilling i offentligheten og skape miljøer for refleksjon rundt kritikken. 

Norsk kritikerlag arbeider for å bedre kritikernes arbeidsvilkår og for at det skal innføres arbeidsstipend for kritikere. Laget oppmuntrer sine medlemmer til en etisk reflektert kritikk, bl.a. gjennom Kritikerplakaten, som vektlegger habilitets-, varsomhets- og uavhengighetshensyn.

Anne Schäffer ble valgt til leder av laget i 2009, og gjenvalgt i 2011.

Kritikerlaget deler ut Kritikerprisene og Reidar Mjøens legat hvert år, og Dalgards kritikarpris omtrent årlig.

## Seksjoner
*Seksjon for kunst: 80 medlemmer (2005)
*Seksjon for litteratur: 176 medlemmer
*Seksjon for teater, musikk og dans: 69 medlemmer

## Historikk
De tidligere selvstendige kritikerlagene slo seg sammen i Norsk kritikerlag i 1998. Det eldste laget ble stiftet i 1927 som *Norsk Teater- og Musikkritikerforening*. Kritikerlagene for litteratur og for kunst ble opprettet i henholdsvis 1946 (Norsk Litteraturkritikerlag) og 1949 (Norsk kunstkritikerlag).

Norsk Filmkritikerlag, som ble stiftet i 1946, er ikke med i Norsk kritikerlag.

I 2013 ble Ida Habbestad valgt som ny leder.

## Se også
Norsk litteraturkritikerlags barnebokpris

## Referanser


## Eksterne lenker
* 
*
Finn Christian Jagge

**Finn Christian «Finken» Jagge** (1966–2020) var en norsk alpinist som representerte Bærums Skiklub.

Jagge arbeidet som headhunter i Dynamic People AS og var før det direktør i Idar Vollviks Ludo Mobil. Han var sønn av tennisspilleren Finn Dag Jagge og alpinisten Liv Jagge.

Jagge døde kort etter å ha blitt lagt inn på Ullevål sykehus med magesmerter.

## Karriere
I verdenscupen vant han sju slalåmrenn. Karrierens høydepunkt var gullmedalje i slalåm under OL 1992 i Albertville. Han mottok Morgenbladets gullmedalje det året, sammen med seileren Linda Andersen. Han la opp som aktiv alpinist i 2000. I sitt siste renn i verdenscupen kjørte han andre omgang med smoking.
Jagge var trener for kvinnelandslaget i alpint 2005-2007.

I 2011 vant han tredje utgave av *[[Mesternes Mester]]* på NRK. Jagge var elev ved Norges Toppidrettsgymnas i Bærum, NAG Bærum (Norsk Alpingymnas) som det het på den tiden.

## Resultater i verdenscupen i alpint

### Verdenscupseire

### Sammenlagtplasseringer

## Referanser


## Eksterne lenker
* 
* 
*
Ronja Røverdatter

**Ronja Røverdatter** er en roman av Astrid Lindgren fra 1981, med illustrasjoner av Ilon Wikland. Hovedpersonen Ronja er en jente i 10-årsalderen som leseren får følge gjennom to somre og en vinter. Som datter av røverhøvdingen Mattis vokser hun opp midt i konflikten mellom to røverbander, men utvikler seg gradvis til en selvstendig og opprørsk karakter som til slutt tar avstand fra farens livsvalg. Filmen *[[Ronja Røverdatter (film fra 1984)|Ronja Røverdatter]]* (1984) hadde Tage Danielsson som regissør. Hanna Zetterberg hadde hovedrollen som Ronja.

## Handling
Ronja er datteren til røver-høvdingen Mattis og hans kone Lovis. Ronja vokser opp i Mattis' festning, kalt Mattisburg, sammen med røverne deres. Eiendommen er egentlig et forlatt slott, som ble delt i to av et lynnedslag som slo ned den natten Ronja ble født. Etter stormen ble slottet okkupert av de rivaliserende røverbandene Mattis-gjengen og Borka-gjengen.

En dag møter Ronja en jevnaldrende gutt som heter Birk Borkason, og som er sønnen til høvdingen for Borka-gjengen og hans kone Undis. Ronja og Birk blir snart venner, noe begges foreldre – spesielt fedrene – blir opprørt over. Da konflikten mellom de to røverklanene tilspisser seg, rømmer Ronja og Birk sammen og søker tilflukt i en avsidesliggende hule i skogens dyp. I et forsøk på å hente Ronja tilbake, velger Mattis til slutt å kontakte Borka for å få slutt på rivaliseringen mellom de to.

## Filmatiseringer

### Spillefilmen fra 1984
Filmen *[[Ronja Røverdatter (film)|Ronja Røverdatter]]* (1984) hadde Tage Danielsson som regissør.

Lindgren begynte å skrive boken i 1979, og allerede før boken var klar hadde hun sammen med regissøren Olle Hellbom begynt å fundere på hvordan boken kunne filmatiseres. Våren 1982 arbeidet Hellbom med å sikre finansiering, rekruttere medarbeidere og finne en egnet innspillingslokasjon. Så døde han plutselig i juni samme år.

Da innspillingen startet høsten 1983 hadde Tage Danielsson tatt over. Eksteriørscenene ble spilt inn på Sørknatten i Dalsland, Blåsjön i Jämtland og ved Haga slottsruin i Solna. På berget Sørknatten kan man finne plassene der kulissene av Mattisborgen sto, «Helvetesgapet & Bjørnegrotta». Interiørscenene ble spilt inn i studio i Oslo og Stockholm og i Tykarpsgrotta (Mattisborgens ølkjeller). I juni 1984 var innspillingen ferdig og filmen hadde premiere julen 1984. Hanna Zetterberg hadde hovedrollen som Ronja.

### Animasjonsserien fra 2014
I 2014 hadde en japansk animasjonsserie basert på boken premiere.

### TV-serien fra 2024
I 2024 hadde en TV-serie basert på boken premiere på Netflix. Også denne serien har tittelen *[[Ronja Røverdatter (TV-serie fra 2024)|Ronja Røverdatter]]*, og består av to sesonger, hver på seks episoder,  

## Oversettelser
Språk, tittel, forlag, år for første utgave.

## Referanser


## Eksterne lenker
* Astrid Lindgren
Piratkopiering

**Piratkopiering** er kopiering av åndsverk uten tillatelse fra opphavsrettshaveren. De resulterende kopiene kalles gjerne  *piratkopier* eller *piratutgaver*. Lenge var kopiering av manuskripter og trykte tekster («ettertrykk») den vanligste formen for piratkopiering, men idag er uttrykket forbundet mest med kopiering av musikk, film og merkevarer, enten for salg eller for gratis distribusjon på internett.

## Kategorier
* Forfalskning er ulovlig plagiering av produkter; for eksempel forfalskede Ralph Lauren-skjorter. Denne kategorien dekker også tilfeller der en fabrikk produserer flere skjorter enn avtalt med for eksempel Ralph Lauren, og selger disse på det illegale markedet.
* Merketyveri er ulovlig bruk av varemerke på produkter, uten at produktet er plagiert. Typisk er vesker med Louis Vuittons karakteristiske *LV* på stoffet, men ikke i tilsvarende design.
*  Merkeetterligning er bruk av varemerker som til forveksling ligner på et beskyttet merke, for eksempel etterligning av Ray-Ban solbriller eller Levi's bukser.
* Kopier er i denne sammenhengen er ulovlig kopier av originalprodukter, ofte DVD-filmer, musikk og programvare. Ulovlige kopier av programvare kalles ofte warez.
* Bootleg er musikkutgivelser som utgis uten opphavsrettsinnehaverens vitende eller samtykke. Det kan være ulovlige konsertopptak eller stjålne studioopptak
* Ettertrykk er kopiutgivelser av trykte verk uten opphavsrettsinnehaverens vitende eller samtykke. Jfr. påskriften «ettertrykk forbudt» i publikasjonene. 

## Piratkopiering av musikk
Lydkassetten har siden midten av 1970-tallet vært et populært medium for kopiering av musikkopptak, siden kostnadene for kopiering var langt billigere enn å presse plater. Ved CD-ens inntreden var utstyr for kopiering av CD-er dyrt og de brente platene lot seg ikke spille av i alle spillere. CD-brennere ble etterhvert allemannseie, men omtrent samtidig kom muligheten for å laste ned gratis digitale kopier over Internett.
## Piratkopiering i Norge

## Referanser


## Eksterne lenker
* 
*  Opplysningsside om piratkopiering og varemerkeforfalskning
Sandøya (Porsgrunn)

**Sandøya** er ei øy og et tettsted ved Brevik i Porsgrunn kommune i Telemark. Øya dekker et areal på 1,58&nbsp;km², og høyeste punkt er «Kulåsen» (60&nbsp;moh.). Tettstedet ligger sørvest på øya og har  innbyggere per 1. januar .

Det finnes ingen innsjøer eller tjern på øya. Sandøya er omkranset av Breviksfjorden, Eidangerfjorden og Ormerfjorden. Her finnes blant annet en barneskole, og det er god ferjeforbindelse til Brevik. En mengde fritidsboliger, samt en campingplass, gjør at øyas folketall mangedobles om sommeren.

1. november 2008 ble butikken på Sandøya nedlagt. Sommeren 2014 ble det åpnet ny butikk på øya, Sandøya Handelshus.

## Referanser


## Eksterne lenker
* Sandøyas nettside
Sandøya

**Sandøya**, **Sandøy** eller **Sandø** er navnet på mange øyer i Norge, og kan vise til:

* Nordre Sandøy – i Hvaler kommune i Viken
* Søndre Sandøy – i Hvaler kommune i Viken
* Sandøya (Randsfjorden) – i Randsfjorden i Innlandet
* Sandøya (Gran) – i Gran kommune i Innlandet
* Sandø eller Sandøy – øy i Færder kommune i Vestfold og Telemark
* Sandøya (Porsgrunn) – i Porsgrunn kommune i Vestfold og Telemark
* Sandøya (Tvedestrand) – i Tvedestrand kommune i Agder
* Sandøya (Farsund) – i Farsund kommune i Agder
* Sandøya (Lyngdal) – i Lyngdal kommune i Agder
* Sandøya (Flora) – i Kinn kommune i Vestland
* Sandøya (Ålesund) – i Ålesund kommune (fremtidig: Aukra kommune) i Møre og Romsdal
* Sandøyna (Sandøya) – i Gulen kommune i Vestland
* Sandøya (Roan) – i Åfjord kommune i Trøndelag
* Sandøya (Nærøy) – i Nærøysund kommune i Trøndelag
* Sandøya (Vikna) – i Nærøysund kommune i Trøndelag
* Sandøya (Bodø) – i Bodø kommune i Nordland
* Sandøya (Brønnøy) – i Brønnøy kommune i Nordland
* Sandøya (Flakstad) – i Flakstad kommune i Nordland
* Sandøya (Hadsel) – i Hadsel kommune i Nordland
* Sandøya (Lødingen) – i Lødingen kommune i Nordland
* Sandøya (Vågan) – i Vågan kommune i Nordland
* Sandøya (Vestvågøy) – i Vestvågøy kommune i Nordland
* Sandøya (Rødøy) – i Rødøy kommune i Nordland
* Sandøya (Røst) – i Røst kommune i Nordland
* Sandøya (Steigen) – i Steigen kommune i Nordland
* Sandøya (Træna) - i Træna kommune i Nordland
* Sandøya (Vega) – i Vega kommune i Nordland
* Sandøya (Tromsø) – i Tromsø kommune i Troms og Finnmark
* Sandøya (Hammerfest) – i Hammerfest kommune i Troms og Finnmark

## Se også
* Sandøy – tidligere kommune i Møre og Romsdal
* Sandoy – øy i Færøyene
Simonsen Telecom

**Simonsen Elektro AS** var en norsk elektronikk-produsent som blant annet utviklet og produserte NMT-mobiltelefoner. I 1998 ble bedriften nedlagt og varemerket SIMONSEN overtatt av MTU Telecom.

Bedriften ble grunnlagt i 1970 av radiopioneren Willy Simonsen og produserte først manuelle mobiltelefoner for det såkalte OLT-systemet. Simonsen samarbeidet siden 1966 med Forsvarets Forskningsinstitutt om utviklingen av «radiotelefon».

Ved innføringen av det automatiske mobiltelefonnettet (NMT 450) i 1981 var Simonsen Elektro blant de første på markedet med sin telefon. Simonsens første automatiske mobiltelefon (AMT-10) var markedet letteste (ca. 7.7&nbsp;kg), faktisk bare halve vekten av enkelte av konkurrentenes vekt. Simonsen Elektro hadde hovedkontor og utviklingsavdeling i Oslo, og produserte telefonene ved datterbedriften Simonsen Elektro Løkken på Løkken Verk i daværende Meldal kommune. Simonsen var dermed den eneste helnorske mobiltelefonprodusent. Utover på 1980-tallet lanserte Simonsen flere nye modeller, for 450-nettet Comrade og Multicom, og for 900-nettet ytterligere et par modeller.

Simonsen la ned sin satsing på Løkken Verk i 1990. Tidligere ansatte etablerte Simpro, som i 2018 ble oppkjøpt av Inission og i 2021 endret navn til Inission Løkken.

I 1995 lanserte Simonsen den trådløse telefonen Freeway, en telefon som ble godt mottatt. Dette var den minste trådløse telefonen på markedet, og var basert på 900&nbsp;MHz-teknologi. Men som så mange andre selskaper havnet også Simonsen på utenlandske hender etter hvert. Etter noen år med rederiet I. M. Skaugen på eiersiden ble selskapet en del av kanadiske Novatel og skiftet navn til Simonsen Communications AS i 1989. Novatel ble senere kjøpt opp av Japan Radio Company (JRC). Dette selskapet produserer også mobiltelefoner, men disse har lite til felles med telefonen fra Simonsen.

Etter at Novatel trakk seg ut overtok Hongkong-baserte Horst Pudwill selskapet. Etter noen år overtok så de ansatte og selskapet skiftet navn til Simonsen Telecom AS. Til slutt ble selskapet oppkjøpt av Product Finders International (PFI) i Risør i 1997. Året etter, i 1998, var det definitivt slutt. Bedriften ble nedlagt og merkenavnet «Simonsen» solgt til MTU Telecom.

I 2008 ble merkenavnet «Simonsen» relansert med GSM-telefoner. Firmaet som stod bak, TeleD, hadde sitt utspring fra MTU-gruppen.

Willy Simonsen var også mannen bak Sweetheart radioen som ble konstruert for norsk motstandsbevegelse under andre verdenskrig.

## Referanser
Fred Børre Lundberg

**Fred Børre Lundberg** (født 25. desember 1969 i Hammerfest og oppvokst i Bardu) er en norsk tidligere kombinertløper.

Lundberg dominerte kombinertsporten i begynnelsen av 1990-årene. Han ble to ganger verdensmester (1991 og 1995) og vant olympisk gull på Lillehammer i 1994. I 1998 ble han tildelt Holmenkollmedaljen sammen med Larisa Lazutina, Harri Kirvesniemi og Aleksej Prokurorov. I 1995 ble han tildelt Troms fylkeskommunes kulturpris.

Lundberg er samboer med langrennsløperen Marit Bjørgen. Sammen har de to barn.

Lundberg var daglig leder i  hvor han sammen med Marit Bjørgen og Knut Leo Abrahamsen arbeidet med å få ansatte i bedrifter i form. Han ble i 2021 ansatt som prosjektleder i Nettavisen. 

## Verdenscupseire

## Referanser


## Eksterne lenker
* 
* 
*
Midnight Choir

**Midnight Choir** er et norsk band dannet i 1992 bestående av Al DeLoner (Atle Byström), Paal Flaata, Atle Aamodt og Ron Olsen. 
Bandets navn var hentet fra Leonard Cohen-sangen «Bird on the Wire».

Bandet vant Spellemannprisen 1998 i klassen rock for albumet *[[Amsterdam Stranded]]*, som i ettertid er sett på som en av nittiårenes beste utgivelser i Norge. Bandet fikk dessuten Gammleng-prisen i klassen pop i 2001.

Gruppen ble oppløst i 2004 etter fem musikkalbum, men ble gjenforent i mars 2016 med to utsolgte konserter på Rockefeller i Oslo, og en påfølgende turné.

## Diskografi (album)
*1994: *[[Midnight Choir (album)|Midnight Choir]]*
*1996: *[[Olsen's Lot]]*
*1998: *[[Amsterdam Stranded]]*
*2000: *[[Unsung Heroine]]*
*2002: *[[Selected Songs]]*
*2003: *[[Waiting for the Bricks to Fall]]*
*2005: *[[All Tomorrow's Tears: The Best of Midnight Choir]]*

Fra og med *Olsen's Lot* var Chris Eckman (fra det amerikanske bandet The Walkabouts) produsent.

## Eksterne lenker
*